ตลาดหุ้นเอเชียซบเซาเช้านี้ หลังหลายตลาดปิดทำการ
ตลาดหุ้นเอเชียซบเซาเช้านี้ หลังหลายตลาดปิดทำการ
30 พ.ค. 2560

ผู้สื่อข่าวรายงานว่า ตลาดหุ้นเอเชียค่อนข้างซบเซาในช่วงเช้าวันนี้ เนื่องจากตลาดหลายแห่งปิดทำการ ขณะที่ตลาดหุ้นญี่ปุ่นอ่อนตัวลงจากปัจจัยสกุลเงินเยนแข็งค่าเมื่อเทียบกับดอลลาร์สหรัฐ
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 19,681.11 จุด ลดลง 1.46 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,356.54 จุด เพิ่มขึ้น 3.57 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,215.71 จุด เพิ่มขึ้น 1.16 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,764.39 จุด ลดลง 0.50 จุด
ทั้งนี้ บรรยากาศการซื้อขายเป็นไปอย่างซบเซา เนื่องจากตลาดหุ้นจีน ตลาดหุ้นฮ่องกง และตลาดหุ้นไต้หวัน ปิดทำการวันนี้เนื่องในเทศกาลขนมจ้าง (Tuen Ng Festival) ขณะที่ตลาดหุ้นนิวยอร์กปิดทำการในวันจันทร์ เนื่องในวัน Memorial day